แบบแสดงรายการข้อมูลประจำปี (แบบ 56-1) สิ้นสุดวันที่ 31 ธันวาคม 2552 บมจ. เอ็ม
พิคเจอร์ส เอ็นเตอร์เทนเม้นท์

  3. ปัจจัยความเสี่ยง

3.1 ความเสี่ยงด้านผลประกอบการขึ้นอยู่กับอุตสาหกรรมตลาดภาพยนตร์

เนื่องจากบริษัทประกอบธุรกิจเกี่ยวกับการจัดหาสิทธิภาพยนตร์ทั้งไทยและต่างประเทศ
และโดยเฉพาะภาพยนตร์จากค่ายใหญ่ๆใน Hollywood
เพื่อนำมาบริหารจัดการให้เกิดรายได้แก่บริษัท ดังนั้น
จึงถือได้ว่าลิขสิทธิ์ในภาพยนตร์เป็นแหล่งรายได้หลักของบริษัท ดังนั้น บริษัท
ย่อมจะหลีกเลี่ยงผลกระทบจากกระแสของภาพยนตร์ Hollywood ได้ยาก
จึงอาจมีความเสี่ยงในกรณีที่ผู้ผลิตภาพยนตร์ไม่สามารถผลิตภาพยนตร์ให้ทันและหรือให้มีคุณภาพและหรือให้ตรงกับความต้องการของผู้บริโภคได้
ซึ่งช่วงที่จะได้รับผลกระทบคือช่วงไตรมาสที่ 1 และไตรมาสที่ 3
อันเป็นผลจากการเว้นว่างของภาพยนตร์ Hollywood อย่างไรก็ตาม
บริษัทลดผลกระทบโดยการจัดหาภาพยนตร์ที่ได้รับรางวัล ภาพยนตร์ฤดูใบไม้ร่วง
และหรือภาพยนตร์จากค่ายอิสระ ประกอบกับการจัดทำสื่อภาพยนตร์ประเภท ดีวีดี วีซีดี และบลูเรย์
เพื่อเป็นช่องทางรายได้ของบริษัททดแทนในช่วงเวลาดังกล่าว ส่วนในช่วงไตรมาสที่ 2
และไตรมาสที่ 4 นั้น บริษัทได้รับผลกระทบจากกระแส Hollywood ไม่มากนัก
เพราะบริษัทมีคู่ค้าเป็นค่ายภาพยนตร์ใหญ่ๆของ Hollywood หลายค่าย

  แม้สภาวะเศรษฐกิจของประเทศไทยชะลอตัวลง ส่งผลกระทบต่อธุรกิจโดยรวมหลายประเภท
  อย่างไรก็ตาม
  เนื่องจากธุรกิจของบริษัทเป็นธุรกิจประเภทบันเทิงซึ่งเป็นทางเลือกหนึ่งในการผ่อนคลายความตึงเครียดของผู้บริโภคและสื่อบันเทิงประเภทภาพยนตร์มีราคาไม่สูงมากนัก
  ประกอบกับบริษัทได้มุ่งคัดสรรเฉพาะภาพยนตร์ที่มีคุณภาพ
  ทำให้ปัญหาเศรษฐกิจดังกล่าวส่งผลกระทบต่อธุรกิจของบริษัทเพียงเล็กน้อย

  ดังนั้น ความเสี่ยงด้านผลประกอบการขึ้นอยู่กับอุตสาหกรรมตลาดภาพยนตร์จึงอยู่ในระดับต่ำ

3.2 ความเสี่ยงด้านรสนิยมของผู้บริโภค

  เนื่องจากในช่วงเดือนกรกฎาคม 2552 ที่ผ่านมา บริษัทได้ทำการลงทุนในบริษัทย่อย คือ บริษัท
  เอ็ม วี ดี จำกัด ซึ่งมีความเชี่ยวชาญในการคัดสรรประเภทของภาพยนตร์ที่เป็นที่นิยมของผู้บริโภค
  โดยที่บริษัทพยายามคัดเลือกภาพยนตร์จากเทศกาลภาพยนตร์ที่มีชื่องเสียงทั้งในยุโรปและอเมริกา
  รวมถึงภาพยนตร์เอเชีย และยังรวมถึงภาพยนตร์ไทยด้วย ทั้งนี้ การคัดเลือกประเภทภาพยนตร์
  บริษัทจะคำนึงถึงความนิยม ความเหมาะสม เพศ
  วัยของผู้บริโภคและพิจารณาสถานะทางเศรษฐกิจเป็นหลัก

  บริษัทมุ่งเน้นจัดหาภาพยนตร์ให้มีความหลากหลายประเภท
  เพื่อให้สอดคล้องกับความต้องการบริโภคภาพยนตร์ของผู้บริโภคในทุกประเภท
  รวมถึงบริษัทพร้อมจะผลักดันให้ภาพยนตร์ของบริษัทได้ถูกเผยแพร่ในช่องทางที่เพิ่มมากขึ้น
  และโดยที่บริษัทมีความเชี่ยวชาญในธุรกิจประเภทสื่อตั้งแต่เดิม
  รวมถึงปัจจุบันมีสายสัมพันธ์ในกลุ่มบริษัทที่ประกอบธุรกิจสื่อภาพยนตร์ครบวงจรที่เข้มแข็งสามารถส่งเสริมและสนับสนุนธุรกิจของบริษัทได้เป็นอย่างดี
  ประกอบกับได้ลงทุนผ่านบริษัทย่อยเพื่อผลิตภาพยนตร์ไทยเอง
  โดยสร้างภาพยนตร์ให้สอดคล้องกับรสนิยมของผู้บริโภค และเข้ากับเทศกาล ดังนั้น
  บริษัทจึงมีความเสี่ยงในด้านนี้ไม่มากนัก

3.3 ความเสี่ยงจากอัตราแลกเปลี่ยน

  เมื่อพิจารณาจากสภาพเศรษฐกิจประกอบกับเสถียรภาพทางการเมืองซึ่งมีผลกระทบต่อความผันผวน
  ของอัตราแลกเปลี่ยน เนื่องจากบริษัทเป็นผู้นำเข้าภาพยนตร์ต่างประเทศ
  จึงต้องใช้เงินตราต่างประเทศ ทั้งสกุลเงินดอลล่าร์ ยูโร รวมถึง สกุลเงินเอเชียบางประเทศ
  ในการซื้อขายสิทธิภาพยนตร์ ความผันผวนดังกล่าวจึงมีผลต่อการประกอบธุรกิจของบริษัท

  6

แบบแสดงรายการข้อมูลประจำปี (แบบ 56-1) สิ้นสุดวันที่ 31 ธันวาคม 2552 บมจ. เอ็ม
พิคเจอร์ส เอ็นเตอร์เทนเม้นท์

  ในประเด็นนี้ บริษัทได้ตระหนักถึงการลดภาวะความเสี่ยงในความผันผวนของอัตราแลกเปลี่ยน
  โดยวิธีการวางแผนการประกอบธุรกิจใหม่ คือ
  การวางแผนการจัดการงบประมาณการเลือกซื้อภาพยนตร์อย่างรอบคอบ
  มีโครงสร้างการใช้จ่ายและประมาณการณ์ผลตอบแทนจากภาพยนตร์สิทธิที่ซื้อมาอย่างรัดกุมชัดเจน
  รวมถึงการพัฒนาทักษะด้านการเจรจาต่อรองกับผู้ขายสิทธิเพื่อให้ได้ภาพยนตร์ที่มีคุณภาพดี
  ในราคาที่เหมาะสม
  เพื่อชดเชยความสูญเสียของผลประกอบการจากอัตราแลกเปลี่ยนที่อาจจะเกิดขึ้น

4.  ความเสี่ยงจากการแข่งขันทางธุรกิจ

  เนื่องจากบริษัทประกอบธุรกิจประเภท
  การจัดหาและจัดจำหน่ายภาพยนตร์จากทั้งในและต่างประเทศ
  ซึ่งในประเทศไทยยังคงมีผู้ประกอบการธุรกิจประเภทและขนาดเดียวกันกับบริษัทน้อยราย
  ประกอบกับบริษัทมีสายสัมพันธ์ที่เข้มแข็งกับบริษัทแม่คือ บริษัท เมเจอร์ ซีนีเพล็กซ์ กรุ้ป จำกัด
  (มหาชน) ซึ่งเป็นเจ้าของโรงภาพยนตร์รายใหญ่ที่สุดในประเทศไทย
  จึงทำให้บริษัทมีช่องทางในการเผยแพร่และทำรายได้จากภาพยนตร์ซึ่งบริษัทได้ซื้อลิขสิทธิ์มากขึ้น
  ในข้อได้เปรียบนี้ถือเป็นจุดแข็งที่สำคัญของบริษัทเมื่อเปรียบเทียบกับผู้ประกอบการธุรกิจคู่แข่ง

  อย่างไรก็ตาม
  บริษัทยังคงตระหนักถึงความเสี่ยงจากการแข่งขันทางธุรกิจที่อาจเกิดขึ้นได้ในอนาคต
  จึงได้ให้ความสำคัญกับการบริหารจัดการสิทธิภาพยนตร์ให้เกิดประโยชน์สูงสุดแก่บริษัท
  ด้วยการหาช่องทางการก่อให้เกิดรายได้เพิ่มขึ้น
  พัฒนาทักษะการจัดหาลิขสิทธิ์ภาพยนตร์และการผลิตภาพยนตร์ไทยให้ตอบสนองความต้องการของผู้บริโภค
  วางกลยุทธ์การตลาดอย่างรอบคอบรัดกุม
  พร้อมวางแผนขยายฐานลูกค้าโดยเลือกภาพยนตร์ให้หลากหลายมากขึ้น

5.  ความเสี่ยงจากการถูกละเมิดลิขสิทธิ์

เนื่องจากบริษัทประกอบธุรกิจประเภทการจัดหาและซื้อลิขสิทธิ์ภาพยนตร์เพื่อนำสิทธิ์ดังกล่าวมาบริหารจัดการให้เกิดรายได้แก่บริษัท
ทั้งโดยฉายผ่านโรงภาพยนตร์
และโดยอย่างยิ่งให้สิทธิในภาพยนตร์นั้นแก่บริษัทย่อยที่บริษัทได้ลงทุนพื่อผลิตเป็นสื่อภาพยนตร์ คือ ดีวีดี
วีซีดี และบลูเรย์ อันถือเป็นช่องทางรายได้หลักของบริษัท
แต่สถานการณ์ปัจจุบันบริษัทและบริษัทอื่นที่ประกอบธุรกิจประเภทเดียวกันประสบปัญหาการถูกละเมิดลิขสิทธิ์จากผู้ผลิตสื่อภาพยนตร์ที่ผลิตสื่อภาพยนตร์ลิขสิทธิ์ของบริษัทโดย
ไม่ได้รับอนุญาต
ส่งผลให้เกิดความเสี่ยงในด้านรายได้หรือผลประกอบการที่บริษัทควรได้รับจากการลงทุนในสิทธิภาพยนตร์นั้น

ผู้ประกอบการธุรกิจสื่อภาพยนตร์ทั้งรายใหญ่และรายย่อยต่างตระหนักถึงความเสี่ยงในการถูกละเมิดลิขสิทธิ์ดังกล่าว
จึงร่วมกันหาวิธีการป้องกันและปราบปรามการกระทำผิดกฎหมายดังกล่าว
โดยจัดตั้งหน่วยงานร่วมซึ่งทำหน้าที่ในการสืบหาแหล่งผลิตสื่อภาพยนตร์ละเมิดลิขสิทธิ์
แจ้งให้พนักงานเจ้าหน้าของรัฐทราบโดยเร็ว ให้ความร่วมมืออย่างเต็มที่
รวมถึงเข้าร่วมกับพนักงานเจ้าหน้าที่ในการจับกุมผู้กระทำความผิด
ซึ่งผลจากการจัดตั้งหน่วยงานร่วมนี้ขึ้นทำให้มีอัตราการละเมิดลิขสิทธิ์ภาพยนตร์คงที่หรือไม่เพิ่มมากขึ้น
และคาดหวังว่าจะลดลงจนอยู่ในอัตราที่ไม่สามารถส่งผลกระทบหรือส่งผลกระทบน้อยที่สุดกับผู้ประกอบธุรกิจสื่อภาพยนตร์ถูกกฎหมาย

6.  ความเสี่ยงจากการไม่ได้รับเงินปันผล

  ณ วันที่ 31 ธันวาคม 2552 ตามงบการเงินรวมบริษัทมีผลขาดทุนสะสมจำนวน 351.30 ล้านบาท
  จึงทำให้บริษัทไม่สามารถจ่ายเงินปันผลให้กับผู้ถือหุ้นได้

  7

แบบแสดงรายการข้อมูลประจำปี (แบบ 56-1) สิ้นสุดวันที่ 31 ธันวาคม 2552 บมจ. เอ็ม
พิคเจอร์ส เอ็นเตอร์เทนเม้นท์

  อย่างไรก็ตาม บริษัทตระหนักความสำคัญในความคาดหวังในผลประกอบการที่ดีของผู้ถือหุ้น
  บริษัทจึงพยายามปรับเปลี่ยนแผนและแนวทางการประกอบธุรกิจจากธุรกิจประเภทสื่อกีฬาเป็นสื่อภาพยนตร์ ซึ่งมีตลาดรองรับในวงกว้าง
  รวมถึงบริษัทมีกลุ่มธุรกิจของบริษัทที่เข้มแข็ง
  สามารถสนับสนุนและส่งเสริมการประกอบธุรกิจของบริษัทได้เป็นอย่างดีและมีศักยภาพ
  บริษัทคาดว่าด้วยแผนธุรกิจดังกล่าวจะส่งผลให้บริษัทสามารถเพิ่มผลกำไรสะสมจนสามารถจ่ายเงินปันผลให้แก่ผู้ถือหุ้นในปีต่อๆไปได้

8